येरुशलम. इजराइल ने इंडियन टूरिस्ट्स को अट्रेक्ट करने के लिए उन्हें वीजा नॉर्म्स में ज्यादा सहूलियत देने का फैसला किया है। इजराइल की टूरिज्म मिनिस्ट्री के डायरेक्टर जनरल एमिर हलेवेई ने कहा- हम लगता है कि भारत दुनिया के उन तीन देशों में शामिल है जहां से सबसे ज्यादा टूरिस्ट इजराइल आते हैं। दूसरी ओर, एनएसए अजीत डोभाल ने इजराइल की टॉप लीडरशिप से मुलाकात की है। माना जा रहा है कि नरेंद्र मोदी इस साल इजराइल विजिट पर जा सकते हैं। लिहाजा, डोभाल की इजराइली नेताओं से मुलाकात खास हो जाती है। टूरिज्म पर क्या कहा इजराइली अफसर ने...
- इजराइल की टूरिज्म मिनिस्ट्री के डायरेक्टर जनरल एमिर हलेवेई ने कहा- भारत से हमारे बहुत बेहतर रिलेशन हैं। हमने अपना टूरिस्ट ऑफिस दिल्ली में शुरू कर दिया है। अपने कैम्पेन को सक्सेसफुल बनाने के लिए हम इस साल के आखिर में एक कैम्पेन भी शुरू करने वाले हैं। इसके अलावा भारतीयों को वीजा के मामले में बेहतर फेसेलिटी देने के लिए नॉर्म्स में ढील दी जाएगी। हर साल करीब 50 हजार भारतीय हमारे देश में आते हैं।
मोदी की विजिट की तैयारी में डोभाल
- एनएसए अजीत डोभाल इन दिनों इजराइल में हैं। बुधवार और गुरुवार को उन्होंने इजराइल के टॉप लीडर्स से मुलाकात की।
- न्यूज एजेंसी के मुताबिक, नरेंद्र मोदी इस साल इजराइल की विजिट पर जा सकते हैं। डोभाल इसी विजिट का फ्रेमवर्क करने के लिए इजराइल में हैं।
- बता दें कि अगर मोदी इजराइल की विजिट करते हैं तो यह किसी भी भारतीय प्रधानमंत्री की पहली इजराइल विजिट होगी।
- इसी साल दोनों देशों के बीच डिप्लोमैटिक रिलेशनशिप के 25 साल पूरे हुए हैं।
hin_Deva hin_Deva hin_Deva hin_Deva hin_Deva hin_Deva hin_Deva